Bergön vaakuna

Bergön kunnanvaakuna on saanut aiheensa Bergön sijainnista sekä sen asukkaiden elinkeinosta. Hylje viittaa sekä kunnan saaristolaisluonteeseen että hylkeenpyynnin vanhaan merkitykseen asukkaiden toimeentulossa.

Vaakunan on suunnitellut Gustaf von Numers, ja se vahvistettiin käyttöön 29. elokuuta 1962. Vaakunan selitys on ”punaisessa kentässä kultainen hylje, jonka selkä on kaartunut vasemmalle”. Vaakuna muuttui epäviralliseksi kotiseutuvaakunaksi 1973 Bergön liityttyä osaksi Maalahden kuntaa.

Lähteet 
 

Suomen entisten kuntien vaakunat
Gustaf von Numersin suunnittelemat kunnanvaakunat
Bergö